Wikidata Cornelius de Visscher II
Res apud Vicidata repertae:Cornelius de Visscher II: imagoCornelius de Visscher II: imago
*Nativitas*: 1629; Harlemum  
*Obitus*: 16 Ianuarii 1658; Harlemum  
*Patria*: Nederlandia  

**Officium**

*Munus*: printmaker  

**Cornelius de Visscher II** (vulgo *Cornelis de Visscher* seu *Cornelis Visscher*; Harlemi anno 1628 fere natus; Amstelodami 16 Ianuarii anno 1658 mortuus) fuit saeculi aurei Batavici chalcographus, pictor, et adumbrationis peritissimus artifex Nederlandicus.

Biographia
----------

Mulier cum candela secundum picturam Petri Pauli Rubens (1643-1658).
Cornelius fuit Ioannis et Lamberti de Visscher frater. Ab anno 1647 usque ad annum 1648 artem sculpendi et pingendi a Petro Soutman didicit. Primum Harlemi laborabat ibique Petri Soutman adiutor erat, annisque 1649 et 1650 magister inspiciens chalcographias plures perfecit. Ab anno 1650 de Visscher ratione sua laborabat, annoque 1653 ad Sancti Lucae Sodalitatem Harlemensem receptus est. Postea Amstelodamum petiit ibique laborabat ab anno 1655 usque ad annum 1658, cum diem supremum obiret.

Opera
-----

Opera Cornelii de Visscher effigies personarum nec non res religiosas et morales, sed etiam res historicas, topia, et delineationes animalium complectuntur. Eius opera nonnulla sunt: Lieven Willemsz de Coppenol effigies (1658) et *Mulieris effigies,* delineatio supra membrana (1658). Praeterea chalcographias supra aeris lamina confecit. Quamquam acerba mors, fuit chalcographus clarissimus et fecundissimus illius temporis, nam opera pictorum Nederlandicorum et scholae Venetae repraesentavit.

Perfecit quoque secundum delineationes suas centum unum effigiarum personarum et centum tres et triginta rerum religiosarum, centum tres et quadraginta rerum historicarum, centum novem et septuaginta rerum moralium effigiavit.

Cornelius de Dalen I et Ioannes Aelbertsz Riethoorn ab ipso artem didicit.

Notae
-----

1. 1 2 3 4 5 6 7 8  Rijksbureau voor Kunsthistorische Documentatie
2. 1 2 3 4 5 6 7  University of Amsterdam - Amsterdam Centre for the Study of the Golden Age
3. 1 2 3 4 5 6  The Web Gallery of Art
4. ↑  Mulieris effigies - Getty Museum.
5. ↑  Encyclopaedia online Treccani.
6. ↑  Biografisch Woordenboek der Nederlanden.

Bibliographia
-------------

* "Cornelis (de) Visscher (II)". *University of Amsterdam - Amsterdam Centre for the Study of the Golden Age*. 2020
* Emil Kren; Daniel Marx (2020). "VISSCHER, Cornelis". *The Web Gallery of Art*
* "Visscher". *Enciclopedie on line - Treccani.it*. 2018
* "Cornelis Visscher (II". *Rijksbureau voor Kunsthistorische Documentatie*. 2020
* Abraham Jacob van der Aa; Karel Johan Reinier van Harderwijk;Gilles Dionysius Jacobus Schotel (1876). J.J. van Brederode. ed. *Biografisch Woordenboek der Nederlanden*. **vol.XIX°**. Harlemi. pp. 243

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Cornelium de Visscher II** spectant. |

* Cornelis de Visscher II in Amstelodami Rijksmuseum **(Nederlandice)**
* Cornelis de Visscher II in Artnet **(Anglice)**
* Cornelis de Visscher II in The National Portrait Gallery **(Anglice)**
* Cornelis de Visscher II - Base Joconde **(Francice)**